অসম জাতীয়তাবাদী যুৱ ছাত্ৰ পৰিষদৰ কেইগৰাকীমান নেতা-কৰ্মীকে ধৰি অসম গণ পৰিষদ, বিজেপিৰ সদস্যই AJP ত আজি আনুষ্ঠানিকভাৱে যোগদান কৰে।
উজানবজাৰস্থিত কুমাৰ ভাস্কৰ বৰ্মণ নাট্যমন্দিৰত অনুষ্ঠিত হোৱা এই যোগদান কাৰ্য্যসূচীত পাঁচ শতাধিক লোকৰ যোগদানে শক্তি বৃদ্ধি কৰিলে অসম জাতীয় পৰিষদৰ ৰাজ্যিক সমন্বয়ক জগদীশ ভূঞাৰ।
'ৰাইজৰ মাজত আমি আছোৱেই। যোৱা চাৰে চাৰিটা বছৰত পৰিৱৰ্তনৰ নামত যিটো দেখিলো সেয়া হয়তো ৰাজ্য চৰকাৰৰ মুৰব্বীজনেও ক'ব নোৱাৰিব আচলতে পৰিৱৰ্তন কি হ'ল? জনসাধাৰণৰ মনৰ মাজত অভাৱ-অভিযোগ আৰু বেদনাসমূহ আছেই।' এইদৰে কয় ভূঞাই।
'নিৰ্বাচনটো দুটা মেৰুত হ'ব। এটা মেৰুত সাম্প্ৰদায়িক শক্তি আৰু ৰাষ্ট্ৰীয় দলসমূহ আৰু আনটো মেৰুত আঞ্চলিক শক্তিসমূহ।' ভূঞাই এইদৰে কয়।
